# Ημερίδα «Υπηρεσίες πρόσβασης των φοιτητών και φοιτητριών με αναπηρίες και/ή ειδικές εκπαιδευτικές ανάγκες στην Τριτοβάθμια Εκπαίδευση»

Τη Δευτέρα 1η Νοεμβρίου 2021 πραγματοποιήθηκε με επιτυχία η ημερίδα που διοργανώθηκε από την ΠΡΟΣΒΑΣΗ του Πανεπιστημίου Θεσσαλίας με τίτλο «Υπηρεσίες πρόσβασης φοιτητών και φοιτητριών με αναπηρίες και/ή ειδικές εκπαιδευτικές ανάγκες στην Τριτοβάθμια Εκπαίδευση». Στόχος αυτής της εκδήλωσης ήταν να δοθεί η ευκαιρία για γνωριμία, ανταλλαγή απόψεων, εμπειριών, αποτελεσματικών πρακτικών αλλά και προβληματισμών μεταξύ των Δομών και Υπηρεσιών πρόσβασης φοιτητών και φοιτητριών των Πανεπιστημιακών Ιδρυμάτων της χώρας μας. Θα θέλαμε να ευχαριστήσουμε θερμά όλες και όλους που συμμετείχαν στη συγκεκριμένη ημερίδα και ευελπιστούμε η εκδήλωση αυτή να αποτελέσει αφορμή για μία συνεχή συνεργασία και διάλογο μεταξύ των Δομών Προσβασιμότητας των Πανεπιστημίων της χώρας μας.